Bokprobleme, kleurbeheptheid en Curriebekeropskuddings | Maroela Media
Na 'n week se wegbreek waar daar selfs geen selfoonontvangs is nie, kon ek nie antwoord op die kommentaar wat gelewer is op my skrywe van verlede week nie.
Na gister se Bledisloe Cup sien ek swarigheid vir die Bokke as daar nie 'n dramatiese verbetering in hulle spelpatroon en toegewydheid intree nie. Ons sal sien of die rehabilitasieproses en "geheime oefenkamp" die nodige vrugte gaan afwerp.
Ai tog, wanneer sal die gekerm oor die kleur in die samestelling van ons rugbyspanne tog eendag ophou. Kies die spanne op meriete en geen rugby ondersteuner sal 'n probleem daarmee hê nie.
As ABSA en SARU dan so bekommerd is hoekom begin hulle nie met 'n Akademie vir gekleurde spelers nie. Hulle kan dan as 'n swart/gekleurde span in die onderskeie kompetisies inskryf en as hulle bo uitkom sal die onderskeie Unies oor mekaar val om die goeie spelers te kontrakteer. Hoekom is dit net die verpligting van die onderskeie rugbyunies om gekleurde spellers te ontwikkel. As die spelers goed genoeg is sal hulle vanselfsprekend deur die Unies opgeraap word.
Die Goue Leeus begin nou toon dat hulle met die grotes saam kan gesels. Ek dink hulle ondersteuners kan hulle oë nie glo nie en hou asem op om te sien of die wenkultuur sal voortduur. Dit sit nie in enige span se broek om die Bulle op Loftus te wen nie.
Pine Pienaar sal vinnig 'n plan moet maak om uit die laaste posisie te beweeg, anders is die bietjie aansien wat hy as Vrystaat se Onder 20-afrigter opgebou het, ook daarmee heen. Om 'n Curriebekerspan af te rig, sit nie in enigeen se broek nie. Die punt is dat dit almal om hom laat sleg lyk en dit sluit manne in wat die Super 14 al 'n paar keer verower het.
Die tuisvoordeel het vir al die Curriebekerspanne gewerk buiten vir die Bulle. (Die feit dat hulle vir 20 minute met 14 spelers op die veld gespeel het, is hulle eie skuld). Geluk aan die Griekwas die Cheetahs en die Luiperds wat tuisveld oorwinnings behaal het.
Hierdie week sal daar diep gedelf moet word en die drie grotes (WP, Natal en die Bulle) sal verseker baie het om oor na te dink.